Kgopelo ya go mpshafatša laesense ya sethunya
Re hlokomela Re karolo ya Re direla
Ditirelo tša batho
Ditirelo tša mekgahlo
Ditirelo tša badudi ba dinaga tša ka ntle
Kgetha dipolelo
Kgopelo ya laesense ya sethunya se se mpsha
Kgopelo ya go mpshafata laesense ya sethunya
Dikgetho
Gatiša letlakala le
Romela letlakala le ka e-meile
E iše go tše o di ratago kudu
E dire bjalo ka letlakala la matseno la websaete
Ka ga websaete ye
Ikopanye le rena
Mathomong
Ditirelo tša batho
Go šomana le molao
Dithunya
Kgopelo ya go mpshafata laesense ya sethunya
Kgopelo ya go mpshafatša laesense ya sethunya
Tlhalošo
Tsela e latelwago
Molao o šomišwago
Nako ya tšweletšo ya mošomo
Tefelo
Diforomo tšeo di tlatšwago
Mafelo le diatrese
Tlhalošo
Molao wa Go Laola Dithunya (Firearms Control Act, 2000) o ikemišeditše go kgonthiša gore motho o na le bokgoni bja go šomiša sethunya.
Godimo
Tsela e latelwago
O swanetše go tšwelele molekong wo o hlamilwego ke moabi wa tlhahlo go bontšha gore nnete o tseba seo se hlalošwago ke molao. Ge o fetša go amogela setifikeiti sa tlhahlo go tšwa go moabi wa tlhahlo goba SASSETA (Safety and Security SETA), dira kgopelo ya setifikeiti sa bokgoni go Tirelo ya Maphodisa a Afrika Borwa.
O ka no dira kgopelo ya sammaletee ya mpshafatšo ya dilaesense tša gago tša dithunya tša go fapana. Go beilwe dinako tše di latelago go ya ka letšatša la matswalo:
Letšatši la matswalo
Eya le ditokumente tše di latelago go mohlankedi wa dithunya (Designated Firearms Officer: DFO) seteišeneng sa kgauswi le mo o dulago sa maphodisa:
o pukwana ya gago ya boitsebišo (ID)
o laesene ya gago ya sethunya, phemiti goba tumelelo ya sethunya se o nyakago go mpshafatša laesense ya sona o setifikeiti sa gago sa tlhahlo se o se hweditšego go maobi wa tlhahlo o setifikeiti sa bokgoni (ge e le gore se šetše se filwe)
o dinepe tše nne tša go lekana le tša pasporoto, tše e lego gore ga di fete dikgwedi tše tharo (dinepe tše pedi di nyakega malebana le dilaesense tša dithunya ka moka tše o nyakago go di mpshafatša le dinepe tše pedi tša kgopelo ya setifikeiti sa bokgoni).
Tlatša dikarolo tša maleba tša diforomo tše SAPS 517 (Kgopelo ya stifikeiti sa bokgoni) le SAPS 517(e) (Kgopelo ya go mpshafatša laesense go ya ka molao wa peleng).
Tlatša le mametletšo (annexure) ya foromo ya SAPS 517(e), ye e hwetšagalago seteišeneng sa maphodisa, mabapi le laesense ye nngwe le ye nngwe ye o ratago go r mpshafatša. Mohlankedi yo a kgethilwego (DFO) o tlo go dira dikgatišo tša menwana mabapi le kgopelo ya setifikeiti sa bokgoni.
DFO o tlo go fa rasiti ya go lefela SAPS 523a gomme a go romela ofising ya matlotlo mo seteišeneng sa maphodisa gore o lefele tšhelete ya go lekana R70 ya setifikeiti sa bokgoni le R70 ya laesense ye nngwe le ye nngwe ya sethunya ye o nyakago go e mpshafatša. Tefelo e swanetše go dirwa ka kheše goba tšheke ya go kgonthišetšwa ke panka. O tlo fiwa rasiti ya ho hlatsela gore o lefile Z263. Efa DFO Z263 gore a kgone go tšwela pele go šomana le kgopelo ya gago.
O tlo amogela lengwalo le le saennwego (SAPS 523) la go hlatsela gore o rometše dikgopelo tša gago tša go mpshafatša laesense/dilaesense tša dithunya tša gago.
DFO o tlo go lekola go bona ge e le gore o loketše go ba le sethunya. DFO o tlo lekola le legae la gago go bona ge e le gore le bolokegile, le seifi ya sethunya sa gago, go kgonthišiši gore e kgotsofatša dinyakwa tša South African Bureau of Standards (SABS). Ge e le gore o hweditše laesense ya sethunya pele ga 1 Julae 2004 gomme o swanetše go mpshafatša laesense yeo, ga o gapeletšege go reka seifi ye mpsha. Dinyakwa tša melawana ye e lego gona ya dithunya (Arms and Ammunition Regulations, 1994), di hlaloša gore di a amogelega. Ge e le gore go na le seifi ye e sa kgotsofatšego dinyakwa tšeo, o swanetše go reka seifi ye mpsha ye e kgotsofatšago maemo a SABS.
Ge kgopelo/dikgopelo tša gago di amogetšwe, DFO o tlo ikopanya le wena go tšea setifikeiti sa gago sa bokgoni (ge e le gore se be se se se fiwe) le laesense/dilaesense tša gago tša dithunya.
Godimo
Molao o šomišwago
Godimo
Nako ya tšweletšo ya mošomo
Ga go na nako ye e beilwego malebana le tirelo ye.
Godimo
Tefelo
Setifikeiti sa bokgoni: R70
Laesense e tee: R70
Godimo
Diforomo tšeo di tlatšwago
Godimo
Mafelo le diatrese
E lekotšwe la mafelelo ka:
Ka ga websaete ye
Ikopanye le rena
Mabaka a tšhomišo
