
Kgopelo ya go hloma foramo ya lefelong la mošomo    





Tlhalošo

Diforamo tša mafelong a mošomo di hlongwa ka maikemišetšo a go

hlohleletša dikgahlego tša bašomi ka moka mošomong, e sego fela maloko a mokgahlo wa bašomi;
kaonafatša go tsela ya go swarwa ga ditherišano lefelong la mošomo;
boledišana le bengmošomo ka ditaba tše di itšego; le
akaretša bašomi go tšeweng ga diphetho malebana le merero ye mengwe.



Foramo ya lefelong la mošomo e ka hlongwa lefelong le lengwe le le lengwe la mošomo moo go nago le bašomi ba go feta 100. Palo ye ga e akaretše balaodibagolwane. Kgopelo e ka dirwa fela ge e le gore ga go na le foramo ye e šetšego e le gona go ya ka Molao wa Merero ya Bašomi wa 1995 .



Ge o nyaka tshedimošo ka botlalo, eya go Kgoro ya Bašomi.

Tsela ye e latelwago

Mokgahlo wa bašomi o swanetše go gomaretša khopi ya tumelelano ye e saenetšwego le mongmošomo, e lego bohlatse bja gore mongmošomo o tseba ka go ba gona ga mokgahlo woo.

Moemedi wa mokgahlo wa bašomi o swanetše go tlatša foromo ya LRA 5.1.

Khopi ya foromo ye e swanetše go fiwa phathi ye nngwe  gomme bohlatse bja gore khopi yeo e filwe phathi yeo ye nngwe e swanetše go akaretšwa ka go fana ka ditokumente tše di latelago:

khopi ya rasiti ya Posong

khopi ya go bontšha gore foromo e amogetšwe ge e le gore foromo yeo e išitšwe ka seatla

setatamente se se saennwego ke motho yo a išitšego foromo yeo

khopi ya bohlatse bja fekse goba bohlatse bjo bongwe bja go kgotsofatša bjo bo ka bago gona


Romela diforomo tše di tladitšwego go Registrar: Provincial Kantoro of the Commission for Conciliation, Mediation and Arbitration .




Molao



Labour Relations Act, 1995  Section 80 )



Nako

Go ka tšea matšatši a 30 go hloma foramo.

Tefelo

Tirelo ye ga e lefelwe.



Diforomo tšeo di tlatšwago

Representative Trade Union applies to establish a workplace forum  .
Representative trade union applies to establish a trade union-based workplace forum, Form LRA5.2 



Mafelo le Diatrese


