
Beakanya go lefela motšhelo wo o o kolotago SARS
Tlhalošo
Tsela e latelwago
Molao o šomišwago
Nako ya tšweletšo ya mošomo
Tefelo
Diforomo tšeo di tlatšwago
Mafelo le diatrese

Tlhalošo

Metšhelo ye e kolotwago e swanetšego go lefelwa ka letšatši le le laeditšwego mo foromong ya ditekolo  ye e filwego ke Tirelo ya Matlotlo ya Afrika Borwa . Ge tšhelete ye e se ya lefelwa ka letšatši leo o tlo swanela ke go lefela le tšhelete ya tswala mmogo le ya dikotlo.

Ge e le gore o tlo palelwa ke go lefela tšhelete yeo ka nako ye e beilwego, o ka dira dithulaganyo tša gore go katološwe nako yeo o swanetšego go lefele tšhelete yeo ka yona.

Katološo ya nako malebana le tšhelete ye e swanetšego go lefelwa e ka dirwa go fihla dikgwedi tše tharo, go ya ka mabaka a kgopelo ya gago.

SARS e tlo lekola kgopelo ya gago gomme ya tšea sephetho sa mafelelo mabapi le taba ye ya katološo ya nako. Hlokomela gore SARS e ka no kgetha go se amogele kgopelo ya gago.

Godimo

Tsela e latelwago

Dira kgopelo ya gago go SARS ka tsela ye:

kgopelo ya go katološa nako e ka išwa ka letsogo ofising ya kgauswi le wena ya SARS
dikgopelo ka mogala di ka dirwa ka go tiela disenthara tša go bitšwa SARS Call Centres
dikgopelo di ka romelwa ka fekse go SARS Call Centre goba go ofisi ya kgauswi le wena ya SARS.

Saena tumelelano ya kgopelo yeo pele ga ge thulaganyo ye e ka ngwala mo rekotong ya gago ya motšhelo.
Ge o ka palelwa ke go hlompha mabaka a tefelo ya motšhelo wo o o kolotago bjalo ka ge go hlalošitšwe mo tumelelano ye o e saenetšego le SARS, tumelelano yeo e tlo phumulwa gomme go tlo thongwa ka magato a tlwaelo a go hwetša tšhelete ye o e kolotago.

Godimo

Molao o šomišwago

Income Tax Act, 1962  

Godimo

Nako ya tšweletšo ya mošomo

Ga go na nako ye e beilwego mabapi le tirelo ye.

Godimo

Tefelo

Tirelo ye ga e lefelwe.

Godimo

Diforomo tšeo di tlatšwago

Ga go na diforomo tše di tlatšwago.

Godimo

Mafelo le diatrese


