Pula 										Sesotho sa Leboa

		

Kgokaganyo ka Pula/Imvula



Instructions: 

Folio strap: Lenaneotlhabollo la balemi

Byline: Jane McPherson, molaodi wa Lenaneotlhabollo la Balemi la Grain SA



Lenaneotlhabollo la Balemi le neelana ditaodišwana tšeo di amago motšweletši ka lengwalotaba la lona la kgwedi le kgwedi, Pula/Imvula.



Dikhopi tše 18 000 tša Pula/Imvula ye e gatišwago ka maleme a a šupago – Seisimane, Seafrikanse, Sesotho, Setswana, Sesotho sa Leboa, Sezulu le Sethosa – di phatlalatšwa kgwedi ye nngwe le ye nngwe. Kgwedi le kgwedi Pula/Imvula e akaretša matlakala a seswai ao a lefelwago ke Trasete ya Lehea (Maize Trust). Trasete ya Mabele a Marega (Winter Cereals Trust) e gatiša lengwalotaba la matlakala a mane leo le tšweletšwago ka Sesotho dikgweding tša Matšhe, June, Setemere le Desemere. OPOT e na le kgatišo ya matlakala a mane yeo e phatlalatšwago ka maleme ohle (ntle le Sethosa) dikgweding tša Janaware, Aprele, Julae le Oktoboro. 



Re leka ka maatla go akaretša ditaodišwana tšeo di amago motšweletši kgweding ye e itšego. Ditaodišwana tše tšohle di bolela ka naga, bolemi, mekgwa ya tšweletšo, papatšo, tirišometšhene le taolo. 



Re sa leboga gape balefedi (sponsors) ba lenaneo la rena bao ba re fago sebaka sa go kgatha tema tlhabollong le phetolong ya temo. 

