

Kgopelo ya go ngwadisa phokoletso

Tlhalošo
Tsela e latelwago
Molao o šomišwago
Nako ya tšweletšo ya mošomo
Tefelo
Diforomo tšeo di tlatšwago
Mafelo le diatrese

Tlhalošo

Tirelo ye e fana ka tshedimošo malebana le go ingwadiša le Tirelo ya Matlotlo ya Afrika Borwa gore o hwetše phokoletšo. Phokoletšo ye ke tšhelete ye fokotšwago mo motšhelong wa dithoto tša go tšwa dinageng tša ntle.

Godimo

Tsela e latelwago

Foromo ya kgopelo e swanetše go tlatšwa ke mokgopedi e sego motho yo mongwe, go sego bjalo kgopelo e ka se amogelwe.
Mo go karolo ya Mehuta ya Badirelwa  Karolo  hlokomela lepokisana la Phokoletšo, ka fase ga karolo ya boingwadišo.
Mo go karolo ya tshedimošo ya kgwebo , o swanetše go ngwala:

leina leo kgwebo ya gago e le šomišago kgwebong
leina le nomoro ya mmila wa kgwebo
leina le nomoro ya lebato la moago woo kgwebo e šomelago ka go wona
lefelo leo kgwebo e lego go lona
toropo/toropokgolo yeo kgwebo e lego go yona
khouto ya poso ya lefelo leo kgwebo e lego go lona.

Karolo ya Maatla a go dira kgopelo  e swanetše go tlatšwa ke motho  yo a dirago kgopelo ya go ngwadišwa bjalo ka modiriši wa rebate
Leina la mokgopedi goba leina la kgwebo le le ngwadišitšwego e sego leina le go gwebjago ka lona le swanetše go ngwalwa mo karolong ye
Mo go lego naletšana (), phumula seo e sego sa maleba
Mo go karolo ya Tshedimošo ya Kgwebo, o swanetše go fa:

tlhalošo ya dithoto tšeo di tlogo bewa ka kgwebong
dihlogwana/ maina a dithoto tšeo di tlogo bewa ka gare ga kgwebo
dithoto tšeo di fokoleditšwego motšhelo ka fase ga šetule ya dinomoro tše 3, 4, 5 le 6
tlhalošo ya dithoto tšeo di amogetšwego go tšwa dinageng tša ntle.

Mo go karolo ya Boitlamo, o swanetše go ngwala:

ditlhaka tša mathomo tša maina le sefanse sa motho yo a dirago kgopelo ya laesense
maemo a motho yo a dirago kgopelo, mohlala: Molaodi, Mong wa Kgwebo
motho yo a dirago kgopelo o swanetše go saena foromo ya kgopelo
letšatšikgwedi leo kgopelo e saennwego ka lona
lefelo leo kgopelo e saennwego go lona.

Mokgopedi o swanetše go tlatša foromo ya kgopelo gomme a e romele ofising ya kgauswi le yena ya South African Revenue Services Customs and Excise.
Romela le disetifikeiti goba dikhopi tša:

setifikeiti sa boingwadišo sa kgwebo seo se filwego ke Mongwadiši wa Dikhamphani goba Hlogo ya Kgorotsheko ye e Phagamego ge e le gore keTraste ye e amegago.
sepheto goba tumelelo goba bohlatse bjo bo ka bago gona.
phemiti ya Kgoro ya Kgwebo le Indasteri ge go nyakega.
difomula ge kgopelo e dirwa ka fase ga dihlogwana tše 607.04.10, 607.04.10, 607.04.10 le 607.04.10.
pukwana ya boitsebišo  ge motho e le Moafrika Borwa goba pasporoto ge e le gore go amega motho yo e sego modudi wa mo:

motho o tee.
kgwebo ye nnyane le traste – maloko ka moka.
khamphani – balaodi ka moka, go akaretšwa le molaodipharephare le molaodi wa matlotlo



Godimo

Molao o šomišwago

Customs and Excise Act, 1964  

Godimo

Nako ya tšweletšo ya mošomo

Tšhatha ya SARS ya Ditirelo  e fana ka dinako tšeo di tlogo ba di šetše di šoma ka ngwaga wa 2007.

Godimo

Tefelo

Tirelo ye ga e lefelwe.

Godimo

Diforomo tšeo di tlatšwago



Security particulars, DA 185C
Licensing/Registration of custom and excise clients, DA185
Registration client type - Rebate User, DA185.4A3

Godimo

Mafelo le diatrese


