

Kgopelo ya go ba lephodisa la motšwaoswere

Tlhalošo
Tsela e latelwago
Molao o šomišwago
Nako ya tšweletšo ya mošomo
Tefelo
Diforomo tšeo di tlatšwago
Mafelo le diatrese

Tlhalošo

Lephodisa la motšwaoswere ke leloko la setšhaba le le phethago mešomo ya motšwaoswere  ya bophodisa goba ya mohutua wo mongwe mo go Tirelo ya Maphodisa a Afrika Borwa  ka boithaopo ntle le go lefelwa mabapi le mošomo woo.

O ka ba lephodisa la motšwaoswere mo go le legwe la mafapha a a latelago:

Lefapha la A—Lephodisa la go šoma mošomo wa bophodisa:

le ka phetha mešomo makaleng ka moka a bophodisa e ka ba seteišeneng sa maphodisa, tikologong goba maemong a profense, empa e sego mešomo ya go ikgetha ya maphodisa
le ka apara yunifomo
le tlo fiwa tlhahlo malebana le mediro ya maleba ya bophodisa.

Lefapha la B—Ditirelo tša Thekgo:

le phetha mediro ya tshepedišo maemong a bosetšhaba, profense, tikologo goba seteišeneng empa le ka se phethe mediro ya nnete ya bophodisa
ga le apare yunifomo
moo go nyakegago, le tlo fiwa tlhahlo malebana le merero ya semolao, ya pholisi le ditaelo tše di amango le mešomo ya gagwe.

Lefapha la C—Mešomo ya go ikgetha ya bophodisa:

o swanetše go ba le mabokgoni ao a ka šomišwago ke Tirelo ya Maphodisa, mohlala: bafofiši ba difofane, dingaka, baotledi, badirelaleago goba borasaekholotšie
o tlo phetha mediro ye e rilego ye e lebanego le mabokgoni a gagwe
a ka apara yunifomo, ka tumelelo ya molaodi wa gagwe
o swanetše go fiwa tlhahlo malebana le merero ya semolao, ya pholisi le ditaelo tše di amango le mešomo ya gagwe.

Lefapha la D— Lephodisa la makala a magaeng le a toropong:

o phetha mediro ya bophodisa ye e nyalelanago le lekala la bophodisa bja mafelo a ditoropong goba a magaeng mo seteišeneng sa maphodisa; goba o tlo phetha mešomo ye e rilego mo lekaleng le le rilego go ya ka fao go rulagantšwego ke molaodi

a ka apara yunifomo, go tlo laolwa ke gore e aparelwa eng

o swanetše go fiwa tlhahlo ya merero ya go amana le bophodisa bja lekala le/goba mešomo ye e sepelelanago le mešomo yeo a thaletšwego yona. Tlhahlo ya tlaleletšo e tlo nyakega ge e le gore o phetha le mešomo ya phethagatšo ya bophodisa bja lekala le.



Lephodisa la motšwaoswere le le thwetšego lefapheng le tee le ka fetišetšwa go le lengwe la makala a mangwe ge e le gore le kgotsofatša dinyakwa tša lekala leo le lengwe gape le ge e le gore le tsenetše tlhahlo goba le na le kgahlego ya go tsenela tlhahlo ye e nyakegago mo lekaleng leo le lengwe.

Go ya ka melawana ya Tirelo ya Maphodisa a Motšwaoswere a Afrika Borwa o swanetše go:

modudi wa sa ruri wa Afrika Borwa
ba gare ga mengwaga ye 18 le 70
tlatša foromo ya dipotšišo tša maphelo bjalo ka ge go beakantšwe ke Mokomišinare wa Bosetšhaba
se be le bogole bja monagano, bolwetši goba se sengwe se se ka go paledišago go phetha mošomo wa gago
ba le maitshwaro a mabotse
ngwala moleko wa monagano go ya ka fao go beakantšwego ke Mokomišinare wa Bosetšhaba wa Maphodisa
ba le setifikeiti sa matriki goba lengwalo la dithuto la go sepelelano le sona o be o kgone go fa le bohlase bja seo
kgona go bolela, go bala le go ngwala English le ye nngwe ya dipolelo tša tlaleletšo
dumela gore dikgatišo tša menwana ya gago di dirwe gomme ga wa swanela go ba o kile wa bonwa molato goba o le gare o sekišetšwa molato
ikemišetša go tsenela tlhahlo
ikemišetša go tšea kano ya ofisi
ba le dithathoo tše di bonalago; gape
ba le laesense ya go otlela, le ge e le gore ga se kgapeletšo go maphodisa a motšwaoswere.

Godimo

Tsela e latelwago

Ikopanye le seteišene sa maphodisa sa kgauswi le wena
Tlatša foromo ya kgopelo, SAPS 93
foromo ya tshedimošo ya gago 
boitlamo 
foromo ya dipotšišo tša maphelo, 
foromo ya dipotšišo tša bohlodi, Z204 – ge o se Moafrika Borwa
foromo ya dikgatišo tša menwana, )
tumelelo ya batswadi ba gago goba motho yo a go hlokometšego  ge e le gore o ka fase ga mengwaga ye 21
Etla le ditokumente tše di latelago:

khopi ye e sethifailwego ya pukwana ya gago ya boitsebišo
khopi ye e sethifailwego ya laesense ya gago ya go otlela, ge o na le yona
dikhopi tše di sethifailwego tša mangwalo a gago a dithuto

Ke mang yo a ka se kgonego go thwalwa bjalo ka lephodisa la motšwaoswere:

motho yo a kilego a rola modiro ka lebaka la tša maphelo
motho yo a kilego a šomela Tirelo ya Maphodisa a Afrika Borwa yoo kgopelo ya gagwe ya go ka boela tirelong ye e kilego ya se amogelwe
motho yo a šomelago mokgahlo wa dipolitiki
mmegaditaba goba moemedi wa babegi ba ditaba yo a šomago sa ruri
moithuti
mohlapetši
leloko la Tirelo ya Maphodisa a Mmasepala.


Godimo

Molao o šomišwago



The South African Police Service Act, 1995  
The Regulations for the South African Reserve Police Service 

Godimo

Nako ya tšweletšo ya mošomo

Ge go ka hwetšwa gore o motho wa maleba, kgopelo ya gago e tlo amogelwa ge Komišinare ya Tikologo gomme wena o tlo enišwa. O ka se dumelelwe go phetha mediro ya gago ya bophodisa pele o phetha tlhahlo ya gago. Morago ga fao, o tlo fiwa setifikeiti sa semmušo so go hlatsela gore bjale o thwetšwe.

Godimo

Tefelo

Tirelo ye ga e lefelwe.

Godimo

Diforomo tšeo di tlatšwago

Difomo ga di gona go internet. Hle ikopanye le ofisi ya kgauswi ya kgoro.

Godimo

Mafelo le diatrese


