

Kgopelo ya go lefela motšhelo wa lebakanyana

Tlhalošo
Tsela e latelwago
Molao o šomišwago
Nako ya tšweletšo ya mošomo
Tefelo
Diforomo tšeo di tlatšwago
Mafelo le diatrese

Tlhalošo

Molefi wa motšhelo wa lebakanyana o hlalošwa ka tsela ye:

motho ofe goba ofe  yo a amogelago letseno, le e sego mogolo wa kgwedi ka kgwedi
molaodi wa khamphani ya praebete, ge e le gore molaodi woo wa khamphani ke modudi wa Afrika Borwa – ntle le ge e le gore Mokomišinare wa Tirelo ya Matlotlo ya Afrika Borwa  o laela ka tsela ye nngwe
moleloko oef goba ofe wa kgwebo ye nnyane  ge e le gore moleloko woo ke modudi wa Afrika Borwa – ntle le ge e le gore Mokomišinare o laela ka tsela ye nngwe
khamphani efe goba efe
motho mang goba mang yo tsebišitšwego ke Komišinare gore ke molefi wa motšhelo wa lebakanyana.

Ge e le gore khamphani ga se ya gogela molaodi motšhelo wa mošomedi, molaodi ga se a swanela go balela le motšhelo woo ge a dira dipalopalo tša malebana le palomoka ya motšhelo woo o swanetšego go lefelwa.

Motho yo a gapeletšegago go lefela motšhelo wa lebakanyana o swanetše gore mo matšatšing a 30 morago ga go lemoga taba ye a dire kgopelo ka lengwalo gore a ingwadiše le ofisi ya kgauswi ya SARS. Ge a ka se dire bjalo o tlo gapeletšega go lefela le tšhelete ya tswala mo sekolotong sa gagwe sa motšhelo.

Batho ba ba latelago ga ba gapeletšege go lefela motšhelo wa lebakanyana:

motho ofe goba ofe yoo letseno la gagwe e lego fela mogolo wa kgwedi ka kgwedi
motho ofe goba ofe yoo mogolo wa gagwe o lego ka fase ga tšhelete yeo e beilwego, e lego R43 000 malebana le batho ba ka fase ga mengwaga ye 65, le R69 000 malebana le batho ba ka godimo ga mengwaga ye 65
motho ofe goba ofe, yoo, e lego gore ntle le letseno le a le amogelago mogolong wa kgwedi ka kgwedi, o amogela letseno la mašokotšo a dipeeletšo ao a sa fetego R18 000 malebana le batho ba ka fase ga mengwaga ye 65 goba R26 000 for malebana le batho ba ka godimo ga mengwaga ye 65. Ditswala tša dipeeletšo tša dinageng tša ntle ga di lefišwe motšhelo go fihla palomoka ya R3 000
motho ofe goba ofe yo a nago le mengwaga ye 65 goba go feta ga a swanela go lefela motšhelo ge e le gore:

letseno la gagwe ngwageng woo wa ditšhelete ga le fete R80 000 gomme le bopša ke mogolo wa kgwedi ka kgwedi, phenšene, le letseno la rente gomme
ga se molaodi wa khamphani ya praebete goba moleloko wa kgwebo ye nnyane  gape
ga a na le kgwebo.


IRP 12 Guidelines e na le tshedimošo ye e feletšego malebana le taba ye.

Godimo

Tsela e latelwago

Tšea kgopelo ya gago ya go ingwadiša bjalo ka molefi wa lebakanyana wa motšhelo o e romele ofising ya kgauswi ya SARS. Lengwalo leo le swanetše go hlaloša letšatšikgwedi leo o thomilego go gapeletšega go lefela motšhelo ka lona.

Godimo

Molao o šomišwago

Income Tax Act, 1962  – Fourth Schedule 

Godimo

Nako ya tšweletšo ya mošomo

Ga go na nako ye e beilwego mo tirelong ye.

Godimo

Tefelo

Tirelo ye ga e lefelwe.

Godimo

Diforomo tšeo di tlatšwago

Kgopelo e swanetše go dirwe ka go ngwala lengwalo.

Godimo

Mafelo le diatrese


