Farmer (Maize)									Sesotho sa Leboa
Motšweletši wa Ngwaga wa 2010 – Profense ya Freistata e thopa sefoka gape!
Instructions:
Folio strap: Motšweletši wa Ngwaga
Byline: Jane McPherson, molaodi wa Lenaneotlhabollo la Batšweletši la Grain SA 
Photo: William Matasane, Motšweletši wa Ngwaga wa 2010 
Mengwageng ye mmalwa ye e fetilego go be go na le phadišano ya segwera gare ga diprofense tše pedi tše bohlokwa tše di tšweletšago mabele, e lego Freistata le Leboa-Bodikela. 
Go tloga mathomong a phadišano ya Grain SA ya Motšweletši yo a hlabologago wa Ngwaga, bafenyi e be e le ba ba latelago: 
Ngwaga
Motšweletši wa Ngwaga
Profense
2002
Karabo Peele 
Leboa-Bodikela
2003
Stephen Matshididi
Freistata
2004
Paul Morule
Leboa-Bodikela
2005
Moss Malo
Leboa-Bodikela
2006
Lasarus Mothusi
Leboa-Bodikela
2007
Lepati Macaphasa
Freistata
2008
Labious Manoto
Leboa-Bodikela
2009	
Samuel Moloi
Freistata
2010
William Matasane
Freistata
Bjalo ka ge re bona, mo lebakeng la 2002 - 2010 bafenyi ba bahlano e be e le ba profense ya Leboa-Bodikela mola ba bane e be e le ba Freistata. Išago e tlo ba ngwaga wo bohlokwa wo o tlogo bontšha profense ye e hlagišago batšweletši ba ba phalago ba bangwe! 
William Matasane ke mofenyi wa nnete wa ngwaga wo. Monna yo o kgethile temo go ba boiphedišo bja gagwe, mme o atlegile kudu. Bjalo ka moo re šetšego re boletše ditaodišwaneng tše di fetilego, William o tšweletša lehea le sonoplomo le gona o na le mohlape wo mogolo wa dikgomo tša nama le ge e ka ba dinku di se kae. O itheketše polasa mme o hirile le naga ye nngwe gape go katološa mešomo ya gagwe. William ke monna yo a ineetšego ba lapa la gagwe le gona ke mongmodiro yo a hlokomelago badiredi ba gagwe gabotse – mofenyi wa makgonthe. Re mo lebogiša ka lethabo. 
