
Kgopelo ya tumelelo ya kgwebo
Tlhalošo
Tsela e latelwago
Molao o šomišwago
Nako ya tšweletšo ya mošomo
Tefelo
Diforomo tšeo di tlatšwago
Mafelo le diatrese

Tlhalošo

Tumelelo ya kgwebo ke tumelelo yeo e fiwago motšwantle yoo a ikemišeditšego go hlama goba go boloka mo kgwebong ka Afrika Borwa. Dira kgopelo go kantoro ya botseta ya Afrika Borwa, mišene goba kantorong ya Merero ya Selegae ya kgauswi le moo kgwebo e tlo hlongwago gona.

Kgopelo ya tumelelo ya kgwebo e swanetše e romelwe le setifikeiti seo se filwego ke ramatlotlo yoo a ngwadišitšwego le Institšhute ya Dibalamatlotlo tša Afrika Borwa .

Godimo

Tsela e latelwago

O swanetše o be le:

minimamo wa dimilione tše R2,5 tša tšhelete goba ge e ka ba dimilione tše R2 tša tšhelete le neelo ya go thoma ya R500 000. Tšhelete ya ka godimo e swanetše e be e tšwa mošamawatle gomme e swanetše e be gona gore e bolokwe bjalo ka karolo ya mohola wa puku ya kgwebo
thulaganyo ya kgwebo yeo e laetšago dikgonego tša kgwebo, bobedi bja dibaka tše kopana le tše telele
bohlatse bja boikano bja gore baagi ba go ka ba ba bahlano goba badudi ba go ya go ile ba tla thwalwa go ya go ile
boikano bja go ngwadiša le Ditirelo tša Ditseno tša Afrika Borwa 
setifikeiti sa tokollo sa maphodisa go tšwa dinageng ka moka tšeo wena le mogatšago le ilego la dula go tšona go tlogela ge le na le mengwaga ye 18 le tša bana ba mengwaga ye 18 goba go feta bao ba tlago go dula le lena ge le le ka mo nageng
setifikeiti sa thibelo ya letadimodipa ge eba o eta go tšwa lefelong leo le nago le bolwetši bja letadimodipa
peeletšo ya mehola ya khudušo ya go lekana le thekete ya sefofane ya go ya le go boela nageng ya setlogo goba bodulong bja go ya go ile: Peeletšo ye bjalo e tla bušeletšwa go wena ka morago ga ketelo ya gago ya mafelelo goba ka morago ga ge tumelelo e filwe. Peeletšo e ka lefelwa ka tsela ya tšheke yeo e kgonthišišitšwego ke panka goba karata ya mokitlana mafelong ao ditlabelo tše bjalo di hwetšagalago gona
dipego tša kalafi le tša radiolotši tša mokgopedi yo mongwe le yo mongwe. Bana ba ka tlase ga mengwaga ye 12 le basadi bao ba le go mmeleng ba ka se nyakwe dipego tša radiolotši.

Godimo

Molao o šomišwago



Immigration Act, 2002  as amended 

Godimo

Nako ya tšweletšo ya mošomo

Ga go na nako yeo e beetšwego tirelo ye.

Godimo

Tefelo

R1 520

Godimo

Diforomo tšeo di tlatšwago



BI-1738 
Application for the renewal of a temporary residence permit, BI-1740 

Hlokomela: Difomo ga di gona go internet. Hle ikopanye le ofisi ya kgauswi ya kgoro.

Godimo

Mafelo le diatrese


