

Kgopelo ya go ingwadiša bjalo ka moromedi wa dithoto dinageng tša ntle

Tlhalošo
Tsela e latelwago
Molao o šomišwago
Nako ya tšweletšo ya mošomo
Tefelo
Diforomo tšeo di tlatšwago
Mafelo le diatrese

Tlhalošo

Tirelo ye e fana ka tshedimošo ya go ingwadiša le Tirelo ya Matlotlo ya Afrika Borwa bjalo ka moromedi wa dithoto dinageng tša ntle.

Foromo ya kgopelo e swanetše go tlatšwa ke mokgopedi e sego motho yo mongwe.

Godimo

Tsela e latelwago

O kgopelwa go hlokomela taetšo ye e filwego gore o kgone go tšwela pele gabotse.
Mo go karolo ya Mehuta ya badirelwa  karolo A

hlokomela lepokisana  la moromedi wa dithoto nageng ya ntle, ka fase ga boingwadišo.

Mo go karolo ya Tshedimošo ya Moromedi wa Dithoto , ngwala

leina leo kgwebo ya gago e le šomišago kgwebong
leina la setrata le nomoro ya setene sa kgwebo ya gago
leina le nomoro ya lebato la moago woo kgwebo e šomelago ka go wona
lefelo leo kgwebo e lego go lona
toropo/toropokgolo yeo kgwebo e lego go yona
khouto ya poso ya lefelo leo kgwebo e lego go lona
motho yo a tlogo rwala maikarabelo a go ngwala le go romela ditokumente go Tirelo ya Matlotlo ya Afrika Borwa
le go hlaloša gore naa wena ka bowena o tlo ngwala ditokumentse goba di tlo ngwalwa ke motho yo mongwe, gape
gore o tlo romela dithoto go ya Amerika ka tlase ga tumelelano ya AGOA.

Karolo ya Authority to Apply e swanetše go tlatšwa ke motho  yo a dirago kgopelo ya go ngwadišwa bjalo ka moromedi wa dithoto dinageng tša ntle goba moromedi wa AGOA.

Leina la mokgopedi goba leina la kgwebo le le ngwadišitšwego e sego leina le go gwebjago ka lona le swanetše go ngwalwa mo karolong ye.
Mo go lego naletšana (), phumula seo e sego sa maleba.

Mo go karolo ya boitlamo, ngwala tše di latelago:

ditlhaka tša mathomo tša maina le sefanse sa motho yo a dirago kgopelo ya laesense
maemo a motho yo a dirago kgopelo, mohlala: Molaodi, Mong wa Kgwebo
motho yo a dirago kgopelo o swanetše go saena foromo ya kgopelo
letšatšikgwedi leo kgopelo e saennwego ka lona
lefelo leo kgopelo e saennwego go lona.

Tlatša foromo ya kgopelo gomme o e romele ofising ya kgauswi le wena ya South African Revenue Services Customs and Excise.
Romela le disetifikeiti goba dikhopi tša:

setifikeiti sa boingwadišo sa kgwebo seo se filwego ke Mongwadiši wa Dikhamphani goba Hlogo ya Kgorotsheko ye e Phagamego ge e le gore keTraste ye e amegago.
sepheto goba tumelelo goba bohlatse bjo bo ka bago gona
phemiti ya Kgoro ya Kgwebo le Indasteri ge go nyakega
difomula ge kgopelo e dirwa ka fase ga dihlogwana tše 607.04.10, 607.04.10, 607.04.10 le 607.04.10
pukwana ya boitsebišo  ge motho e le Moafrika Borwa goba pasporoto ge e le gore go amega:

motho yo e sego modudi wa Afrika Borwa
kgwebjana le traste – maloko ka moka
khamphani – balaodi ka moka, go akaretšwa le molaodipharephare le molaodi wa matlotlo.



Godimo

Molao o šomišwago

Molao wa go bitšwa Customs and Excise Act, 1964 

Godimo

Nako ya tšweletšo ya mošomo

Ga go na nako ye e beilwego malebana le tirelo ye.

Godimo

Tefelo

Tirelo ye ga e lefelwe.

Godimo

Diforomo tšeo di tlatšwago



Application Form for Registration Licensing of Customs and Excise Clients, DA 185
Exporter , DA 185.4A2 


Godimo

Mafelo le diatrese


